title: Kommissionens gennemførelsesforordning (EU) nr. 714/2011 af 20. juli 2011 om fastsættelse af restitutionssatserne for æg og æggeblommer, der udføres i form af varer, som ikke er omfattet af traktatens bilag I

text:
               21.7.2011

               DA

               Den Europæiske Unions Tidende

               L 190/70

         KOMMISSIONENS GENNEMFØRELSESFORORDNING (EU) Nr. 714/2011
   af 20. juli 2011
   om fastsættelse af restitutionssatserne for æg og æggeblommer, der udføres i form af varer, som ikke er omfattet af traktatens bilag I
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 164, stk. 2, og
   ud fra følgende betragtninger:

               (1)

               I henhold til artikel 162, stk. 1, litra b), i forordning (EF) nr. 1234/2007 kan forskellen mellem verdensmarkedspriserne for de i artikel 1, stk. 1, litra s), i og del XIX i bilag I til den nævnte forordning omhandlede og anførte produkter og priserne inden for Unionens udlignes ved en eksportrestitution, når disse produkter udføres i form af varer, der er anført i del V i bilag XX til nævnte forordning.

               (2)

               I Kommissionens forordning (EU) nr. 578/2010 af 29. juni 2010 om gennemførelse af Rådets forordning (EF) nr. 1216/2009 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten og kriterierne for fastsættelse af restitutionsbeløbet (2), præciseres det, for hvilke af disse produkter der skal fastsættes en restitutionssats, der gælder ved disse produkters udførsel i form af varer, der er anført i del V i bilag XX til forordning (EF) nr. 1234/2007.

               (3)

               I henhold til artikel 14, stk. 1,i forordning (EU) nr. 578/2010 fastsættes restitutionssatsen pr. 100 kg af hvert af de pågældende basisprodukter for samme tidsrum som ved fastsættelsen af restitutionerne for de samme produkter udført i uforarbejdet stand.

               (4)

               I henhold til artikel 162, stk. 2, i forordning (EF) nr. 1234/2007 må eksportrestitutionen for et produkt, der er iblandet en vare, ikke være større end restitutionen for dette produkt, når det udføres i uændret stand.

               (5)

               De for tiden gældende restitutioner blev fastsat ved Kommissionens gennemførelsesforordning (EU) nr. 401/2011 (3). Da der skal fastsættes nye restitutioner, bør nævnte forordning ophæves

               (6)

               Forvaltningskomitéen for Den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —

         VEDTAGET FØLGENDE FORORDNING:
   Artikel 1
   Restitutionssatserne for de i bilag I til forordning (EU) nr. 578/2010 og de i artikel 1, stk. 1, litra s), i forordning (EF) nr. 1234/2007 anførte basisprodukter, som udføres i form af varer, der er anført i del V i bilag XX til forordning (EF) nr. 1234/2007, fastsættes som anført i bilaget til nærværende forordning.
   Artikel 2
   Gennemførelsesforordning (EU) nr. 401/2011 ophæves.
   Artikel 3
   Denne forordning træder i kraft den 21. juli 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juli 2011.

            På Kommissionens vegne For formanden

         Heinz ZOUREK

            Generaldirektør for erhvervspolitik

      (1)  EUT L 299 af 16.11.2007, s. 1.

      (2)  EUT L 171 af 6.7.2010, s. 1.

      (3)  EUT L 105 af 21.4.2011, s. 14.

      BILAG

         Restitutionssatser fra 21. juli 2011, der skal anvendes for æg og æggeblommer, der udføres i form af varer, som ikke omfattes af traktatens bilag I

                  (EUR/100 kg)

                  KN-kode

                  Varebeskrivelse

                  Bestemmelsesland (1)

                  Restitutionssats

                  0407 00

                  Fugleæg med skal, friske, konserverede eller kogte:

                  – Æg af fjerkræ:

                  0407 00 30

                  – – I andre tilfælde:

                              a)

                              for så vidt angår udførsel af ægalbumin henhørende under KN-kode 3502 11 90 og 3502 19 90

                  02

                  0,00

                  03

                  19,00

                  04

                  0,00

                              b)

                              for så vidt angår udførsel af andre varer

                  01

                  0,00

                  0408

                  Fugleæg uden skal samt æggeblommer, friske, tørrede, kogt i vand eller dampkogte, formede, frosne eller på anden måde konserverede, også tilsat sukker eller andre sødemidler:

                  – Æggeblommer:

                  0408 11

                  – – Tørrede:

                  ex 0408 11 80

                  – – – Egnet til menneskeføde:

                  Usødede

                  01

                  74,00

                  0408 19

                  – – I andre tilfælde:

                  – – – Egnet til menneskeføde:

                  ex 0408 19 81

                  – – – – Flydende:

                  Usødede

                  01

                  22,00

                  ex 0408 19 89

                  – – – – Frosne:

                  Usødede

                  01

                  22,00

                  – Andre varer:

                  0408 91

                  – – Tørrede:

                  ex 0408 91 80

                  – – – Egnet til menneskeføde:

                  Usødede

                  01

                  38,00

                  0408 99

                  – – I andre tilfælde:

                  ex 0408 99 80

                  – – – Egnet til menneskeføde:

                  Usødede

                  01

                  9,00

         (1)  Bestemmelseslandene er følgende:

                  01

                  tredjelande. For Schweiz og Liechtenstein finder disse satser ikke anvendelse på de varer, der er anført i tabel I og II i protokol nr. 2 til overenskomsten mellem Det Europæiske Økonomiske Fællesskab og Schweiz af 22. juli 1972

                  02

                  Kuwait, Bahrain, Oman, Qatar, De Forenede Arabiske Emirater, Yemen, Tyrkiet, Hongkong SAR og Rusland

                  03

                  Sydkorea, Japan, Malaysia, Thailand, Taiwan og Filippinerne

                  04

                  alle bestemmelseslande med undtagelse af Schweiz, og bestemmelseslandene nævnt under 02 og 03.


title: Kommissionens gennemførelsesforordning (EU) nr. 366/2013 af 22. april 2013 om godkendelse af aktivstoffet Bacillus firmus I-1582, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011  EØS-relevant tekst

text:
                  23.4.2013

                  DA

                  Den Europæiske Unions Tidende

                  L 111/30

         KOMMISSIONENS GENNEMFØRELSESFORORDNING (EU) Nr. 366/2013
         af 22. april 2013
         om godkendelse af aktivstoffet Bacillus firmus I-1582, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og artikel 78, stk. 2, og
         ud fra følgende betragtninger:

                     (1)

                     I henhold til artikel 80, stk. 1, litra a), i forordning (EF) nr. 1107/2009 finder Rådets direktiv 91/414/EØF (2), for så vidt angår godkendelsesprocedure og –betingelser, anvendelse på aktivstoffer, for hvilke der inden den 14. juni 2011 er truffet en afgørelse i overensstemmelse med direktivets artikel 6, stk. 3. Med hensyn til Bacillus firmus I-1582 er betingelserne i artikel 80, stk. 1, litra a), i forordning (EF) nr. 1107/2009 opfyldt ved Kommissionens afgørelse 2011/123/EU (3).

                     (2)

                     Frankrig modtog den 4. august 2010 en ansøgning i henhold til artikel 6, stk. 2, i direktiv 91/414/EØF fra Bayer CropScience AG om optagelse af aktivstoffet Bacillus firmus I-1582 i bilag I til direktiv 91/414/EØF. Ved afgørelse 2011/123/EU blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.

                     (3)

                     For dette aktivstof er virkningerne på menneskers og dyrs sundhed og miljøet blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgeren har foreslået. Den udpegede rapporterende medlemsstat forelagde et udkast til vurderingsrapport den 12. juli 2011.

                     (4)

                     Udkastet til vurderingsrapport er blevet behandlet af medlemsstaterne og Den Europæiske Fødevaresikkerhedsautoritet (i det følgende benævnt »autoriteten«). Autoriteten forelagde den 20. august 2012 Kommissionen sin konklusion om risikovurderingen af pesticidrisikoen ved aktivstoffet Bacillus firmus I-1582 (4). Udkastet til vurderingsrapport og autoritetens konklusioner blev behandlet af medlemsstaterne og Kommissionen i Den Stående Komité for Fødevarekæden og Dyresundhed, og udkastet til vurderingsrapport blev færdigbehandlet den 15. marts 2013 med Kommissionens reviderede vurderingsrapport om Bacillus firmus I-1582.

                     (5)

                     Det fremgår af de forskellige undersøgelser, at plantebeskyttelsesmidler, der indeholder Bacillus firmus I-1582, kan forventes generelt at opfylde kravene i artikel 5, stk. 1, litra a) og b), og artikel 5, stk. 3, i direktiv 91/414/EØF, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Bacillus firmus I-1582 bør derfor godkendes.

                     (6)

                     Før et aktivstof godkendes, bør medlemsstaterne og de berørte parter have en rimelig frist til at forberede sig, så de kan opfylde de nye krav, godkendelsen medfører.

                     (7)

                     Uden at det berører de forpligtelser, der i henhold til forordning (EF) nr. 1107/2009 følger af godkendelsen, bør følgende betingelser dog finde anvendelse i betragtning af den særlige situation, der er opstået efter overgangen fra direktiv 91/414/EØF til forordning (EF) nr. 1107/2009. Medlemsstaterne bør have en frist på seks måneder efter godkendelsen til at tage eksisterende godkendelser af plantebeskyttelsesmidler, der indeholder Bacillus firmus I-1582, op til fornyet overvejelse. Medlemsstaterne bør ændre eller erstatte godkendelserne eller kalde dem tilbage, alt efter hvad der er relevant. Uanset ovenstående frist bør der afsættes en længere periode til indgivelse og vurdering af det ajourførte fuldstændige dossier, jf. bilag III til direktiv 91/414/EØF, for hvert plantebeskyttelsesmiddel og for hvert påtænkt anvendelsesformål i overensstemmelse med de ensartede principper.

                     (8)

                     Erfaringerne med optagelsen i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler (5), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger dog ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I til det pågældende direktiv eller i forhold til forordningerne om godkendelse af aktivstoffer.

                     (9)

                     I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (6) ændres i overensstemmelse hermed.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

               VEDTAGET DENNE FORORDNING:

            Artikel 1
            Godkendelse af aktivstof
            Aktivstoffet Bacillus firmus I-1582, som opført i bilag I, godkendes på de betingelser, der er fastsat i samme bilag.

            Artikel 2
            Revurdering af plantebeskyttelsesmidler

               1.   Om nødvendigt ændrer eller tilbagekalder medlemsstaterne i henhold til forordning (EF) nr. 1107/2009 senest den 31. marts 2014 eksisterende godkendelser af plantebeskyttelsesmidler, der indeholder Bacillus firmus I-1582 som aktivstof.
               Inden da skal medlemsstaterne navnlig kontrollere, at betingelserne i bilag I til nærværende forordning er overholdt, dog ikke betingelserne i kolonnen vedrørende særlige bestemmelser i samme bilag, og at indehaveren af godkendelsen er i besiddelse af eller har adgang til et dossier, der opfylder kravene i bilag II til direktiv 91/414/EØF, jf. betingelserne i direktivets artikel 13, stk. 1-4, samt artikel 62 i forordning (EF) nr. 1107/2009.

               2.   Uanset stk. 1 revurderer medlemsstaterne for hvert godkendt plantebeskyttelsesmiddel, der indeholder Bacillus firmus I-1582, enten som eneste aktivstof eller som ét af flere aktivstoffer, der alle er optaget i bilaget til gennemførelsesforordning (EU) nr. 540/2011 senest pr. 30. september 2013, midlet i overensstemmelse med de ensartede principper i artikel 29, stk. 6, i forordning (EF) nr. 1107/2009 på grundlag af et dossier, der opfylder kravene i bilag III til direktiv 91/414/EØF, idet der samtidig tages højde for kolonnen vedrørende særlige bestemmelser i bilag I til nærværende forordning. På grundlag af den vurdering fastslår medlemsstaterne, om midlet opfylder kravene i artikel 29, stk. 1, i forordning (EF) nr. 1107/2009.
               Derefter skal medlemsstaterne:

                           a)

                           hvis det drejer sig om et middel, der indeholder Bacillus firmus I-1582 som eneste aktivstof, om nødvendigt ændre godkendelsen eller kalde den tilbage senest den 31. marts 2015, eller

                           b)

                           hvis det drejer sig om et middel, der indeholder Bacillus firmus I-1582 som ét af flere aktivstoffer, om nødvendigt ændre eller tilbagekalde godkendelsen senest den 31. marts 2015 eller senest den dato, der er fastsat for en sådan ændring eller tilbagekaldelse i den eller de pågældende retsakter, hvorved det eller de pågældende stoffer blev optaget i bilag I til direktiv 91/414/EØF, eller hvorved det eller de pågældende stoffer blev godkendt, alt efter hvilket der er det seneste tidspunkt.

            Artikel 3
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 4
            Ikrafttrædelse og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. oktober 2013.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. april 2013.

                  På Kommissionens vegne

               José Manuel BARROSO

                  Formand

            (1)  EUT L 309 af 24.11.2009, s. 1.

            (2)  EUT L 230 af 19.8.1991, s. 1.

            (3)  EUT L 49 af 24.2.2011, s. 40.

            (4)  EFSA Journal 2012; 10(9):2868. Foreligger online: www.efsa.europa.eu.

            (5)  EFT L 366 af 15.12.1992, s. 10.

            (6)  EUT L 153 af 11.6.2011, s. 1.

            BILAG I

                        Almindeligt anvendt navn, identifikationsnr.

                        IUPAC-navn

                        Renhed (1)

                        Godkendelsesdato

                        Udløbsdato for stoffets godkendelse

                        Særlige bestemmelser

                           Bacillus firmus I-1582
                        Samlingens nr.: CNCMI-1582

                        Ikke relevant

                        Minimumskoncentration: 7,1 × 1010 CFU/g

                        1. oktober 2013

                        30. september 2023

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Bacillus firmus I-1582, særlig tillæg I og II, som færdigbehandlet i Den Stående Komité for Fødevarekæden og Dyresundhed den 15. marts 2013.
                        Ved denne samlede vurdering skal medlemsstaterne være særligt opmærksomme på beskyttelsen af brugerne og arbejdstagerne i betragtning af, at Bacillus firmus I-1582 skal betragtes som et potentielt sensibiliserende stof.
                        Anvendelsesbetingelserne skal omfatte risikobegrænsende foranstaltninger, hvis det er relevant.

               (1)  Yderligere oplysninger om aktivstoffets identitet og specifikation fremgår af den reviderede vurderingsrapport.

            BILAG II
            I del B i bilaget til gennemførelsesforordning (EU) nr. 540/2011 indsættes følgende:

                           Nummer

                           Almindeligt anvendt navn, identifikationsnr.

                           IUPAC-navn

                           Renhed (*1)

                           Godkendelsesdato

                           Udløbsdato for stoffets godkendelse

                           Særlige bestemmelser

                           »36

                              Bacillus firmus I-1582
                           Samlingens nr.: CNCMI-1582

                           Ikke relevant

                           Minimumskoncentration: 7,1 × 1010 CFU/g

                           1. oktober 2013

                           30. september 2023

                           Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Bacillus firmus I-1582, særlig tillæg I og II, som færdigbehandlet i Den Stående Komité for Fødevarekæden og Dyresundhed den 15. marts 2013.
                           Ved denne samlede vurdering skal medlemsstaterne være særligt opmærksomme på beskyttelsen af brugerne og arbejdstagerne i betragtning af, at Bacillus firmus I-1582 skal betragtes som et potentielt sensibiliserende stof.
                           Anvendelsesbetingelserne skal omfatte risikobegrænsende foranstaltninger, hvis det er relevant.«

               (*1)  Yderligere oplysninger om aktivstoffets identitet og specifikation fremgår af den reviderede vurderingsrapport.


title: Kommissionens gennemførelsesforordning (EU) 2015/1502 af 8. september 2015 om fastlæggelse af tekniske minimumsspecifikationer og procedurer for fastsættelse af sikringsniveauer for elektroniske identifikationsmidler i henhold til artikel 8, stk. 3, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EØS-relevant tekst)

text:
               9.9.2015

               DA

               Den Europæiske Unions Tidende

               L 235/7

         KOMMISSIONENS GENNEMFØRELSESFORORDNING (EU) 2015/1502
   af 8. september 2015
   om fastlæggelse af tekniske minimumsspecifikationer og procedurer for fastsættelse af sikringsniveauer for elektroniske identifikationsmidler i henhold til artikel 8, stk. 3, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (1), særlig artikel 8, stk. 3, og
   ud fra følgende betragtninger:

               (1)

               Det fremgår af artikel 8 i forordning (EU) nr. 910/2014, at en elektronisk identifikationsordning, der er anmeldt i henhold til artikel 9, stk. 1, skal anføre sikringsniveauerne »lav«, »betydelig« og/eller »høj« for de elektroniske identifikationsmidler, der er udstedt under den pågældende ordning.

               (2)

               Det er væsentligt at fastsætte de tekniske minimumsspecifikationer, minimumsstandarder og procedurer for at opnå en fælles forståelse af sikringsniveauernes detaljer og sikre interoperabilitet, når der skal foretages en sammenligning af de nationale sikringsniveauer for anmeldte elektroniske identifikationsordninger og sikringsniveauerne i artikel 8, jf. artikel 12, stk. 4, litra b), i forordning (EU) nr. 910/2014.

               (3)

               Den internationale standard ISO/IEC 29115 betragtes i forbindelse med de minimumsspecifikationer og procedurer, der er fastsat i denne gennemførelsesforordning, som den vigtigste internationale standard inden for fastsættelse af sikringsniveauer for elektroniske identifikationsmidler. Forordning (EU) nr. 910/2014 adskiller sig imidlertid fra den internationale standard hvad angår kravene til godtgørelse og kontrol af identitet samt den måde, hvorpå der tages hensyn til forskellene i medlemsstaternes identitetsordninger og eksisterende værktøjer i EU med samme formål. Derfor bør bilaget, selv om det bygger på denne internationale standard, ikke henvise til det specifikke indhold i ISO/IEC 29115.

               (4)

               Denne forordning er blevet udarbejdet på grundlag af en resultatorienteret tilgang, som anses for at være den bedst egnede, hvilket også afspejles i de definitioner, der anvendes til at beskrive de forskellige termer og begreber. De tager hensyn til målet med forordning (EU) nr. 910/2014 i forbindelse med fastsættelse af sikringsniveauer for elektroniske identifikationsmidler. Derfor bør pilotprojektet i stor skala STORK og de specifikationer, som er udviklet i forbindelse hermed, og definitionerne og begreberne i ISO/IEC 29115 i særdeleshed tages i betragtning, når der fastsættes minimumsspecifikationer og procedurer i denne gennemførelsesforordning.

               (5)

               Autoritative kilder kan antage mange former, f.eks. registre, dokumenter eller organer, afhængig af hvilken kontekst et identitetsbevis skal kontrolleres i. Autoritative kilder kan variere fra medlemsstat til medlemsstat selv i en lignende kontekst.

               (6)

               Kravene til godtgørelse og kontrol af identitet bør tage hensyn til forskellige systemer og forskellig praksis, samt sikre et tilstrækkelig højt sikringsniveau til at opbygge den nødvendige tillid. Derfor bør godkendelse af procedurer, som tidligere er blevet brugt til andre formål end udstedelse af elektroniske identifikationsmidler, gøres betinget af, at det bekræftes, at disse procedurer lever op til kravene for det tilsvarende sikringsniveau.

               (7)

               Der anvendes typisk bestemte autentifikationsfaktorer, f.eks. delte hemmeligheder, fysiske enheder og fysiske kendetegn. Imidlertid bør der opfordres til at anvende et større antal autentifikationsfaktorer, navnlig fra forskellige kategorier af faktorer, for at øge sikkerheden i autentifikationsprocessen.

               (8)

               Forordningen bør ikke påvirke juridiske personers repræsentationsret. Imidlertid bør det sikres i bilaget, at der er overensstemmelse mellem kravene til elektroniske identifikationsmidler for fysiske og juridiske personer.

               (9)

               Vigtigheden af informationssikkerhed og service management-systemer bør anerkendes, såvel som vigtigheden af at anvende anerkendte metoder og de principper, der indgår i standarder som ISO/IEC 27000 og ISO/IEC 20000-serien.

               (10)

               Der bør også tages hensyn til god praksis i forbindelse med medlemsstaternes sikringsniveauer.

               (11)

               IT-sikkerhedscertificering baseret på internationale standarder er et vigtigt værktøj til at kontrollere, at produkter overholder kravene til sikkerhedsregler i denne gennemførelsesforordning.

               (12)

               Det udvalg, der er omhandlet i artikel 48 i forordning (EU) nr. 910/2014, har ikke afgivet en udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   1.   Sikringsniveauerne »lav«, »betydelig« og »høj« for elektroniske identifikationsmidler, der udstedes under en anmeldt elektronisk identifikationsordning, defineres med henvisning til de minimumsspecifikationer og procedurer, der er fastsat i bilaget.
   2.   De specifikationer og procedurer, der er fastsat i bilaget, anvendes til at fastsætte sikringsniveauet for elektroniske identifikationsmidler, der er udstedt under en anmeldt elektronisk identifikationsordning, ved at finde frem til følgende elementers pålidelighed og kvalitet:

               a)

               tilmelding, som fastsat i afsnit 2.1 i bilaget til denne forordning, jf. artikel 8, stk. 3, litra a), i forordning (EU) nr. 910/2014

               b)

               håndtering af elektroniske identifikationsmidler, som fastsat i afsnit 2.2 i bilaget til denne forordning, jf. artikel 8, stk. 3, litra b) og f), i forordning (EU) nr. 910/2014

               c)

               autentifikation, som fastsat i afsnit 2.3 i bilaget til denne forordning, jf. artikel 8, stk. 3, litra c), i forordning (EU) nr. 910/2014

               d)

               håndtering og organisering, som fastsat i afsnit 2.4 i bilaget til denne forordning, jf. artikel 8, stk. 3, litra d) og e), i forordning (EU) nr. 910/2014.

         3.   Hvis et elektronisk identifikationsmiddel, som er udstedt under en anmeldt elektronisk identifikationsordning, opfylder krav henhørende under et højere sikringsniveau, antages det at opfylde de tilsvarende krav på et lavere sikringsniveau.
   4.   Medmindre andet fremgår af den relevante del af bilaget, skal alle elementer i bilaget for et sikringsniveau for et elektronisk identifikationsmiddel, som er udstedt under en anmeldt elektronisk identifikationsordning, være opfyldt, for at det kan anses for at opfylde det pågældende sikringsniveau.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2015.

            På Kommissionens vegne

         Jean-Claude JUNCKER

            Formand

      (1)  EUT L 257 af 28.8.2014, s. 73.

      BILAG

         Tekniske specifikationer og procedurer til angivelse af sikringsniveauerne »lav«, »betydelig« og »høj« for elektroniske kommunikationsmidler udstedt under en anmeldt elektronisk identifikationsordning

      1.   Definitioner

      I dette bilag forstås ved:
      1)   »autoritativ kilde«: enhver kilde, der uanset dens form kan anvendes til at opnå nøjagtige data, oplysninger og/eller beviser, der kan bruges til at fastslå en identitet
      2)   »autentifikationsfaktor«: en faktor, som kan bekræftes at være relateret til en person, og som falder inden for en af følgende kategorier:
      a)   »indehaverbaseret autentifikationsfaktor«: en autentifikationsfaktor, som den kontrollerede skal bevise at være i besiddelse af
      b)   »vidensbaseret autentifikationsfaktor«: en autentifikationsfaktor, som den kontrollerede skal bevise at have kendskab til
      c)   »iboende autentifikationsfaktor«: en autentifikationsfaktor, der er baseret på et fysisk træk hos en fysisk person, og som den kontrollerede skal bevise at have
      3)   »dynamisk autentifikation«: en elektronisk proces, som anvender kryptografi eller andre teknikker til på forlangende at skabe et elektronisk bevis for, at den kontrollerede har adgang til eller er i besiddelse af identifikationsdata, og som ændres ved hver autentifikation mellem den, der søger adgang til systemet, og det system, der kontrollerer dennes identitet
      4)   »system til forvaltning af informationssikkerhed«: en række processer og procedurer, der har til formål at begrænse de risici, der knytter sig til informationssikkerhed, til et acceptabelt niveau.
      2.   Tekniske minimumsspecifikationer og procedurer

      De elementer i de tekniske specifikationer og procedurer, som er fastsat i nærværende bilag, skal bruges til at fastslå, hvordan kravene og kriterierne i artikel 8 i forordning (EU) nr. 910/2014 finder anvendelse på elektroniske identifikationsmidler udstedt under en elektroniske identifikationsordning.
      2.1.   Tilmelding

      2.1.1.   Ansøgning og registrering

                  Sikringsniveau

                  Obligatoriske elementer

                  Lav

                              1.

                              Det er sikret, at ansøgeren er bekendt med de betingelser og vilkår, som gælder for brugen af det elektroniske identifikationsmiddel.

                              2.

                              Det er sikret, at ansøgeren er bekendt med de anbefalede sikkerhedsforanstaltninger, som har at gøre med brugen af det elektroniske identifikationsmiddel.

                              3.

                              De data, som er relevante for godtgørelse og kontrol af identitet, er indsamlet.

                  Betydelig

                  Samme niveau som »lav«.

                  Høj

                  Samme niveau som »lav«.

            2.1.2.   Godtgørelse og kontrol af identitet (fysiske personer)

                  Sikringsniveau

                  Obligatoriske elementer

                  Lav

                              1.

                              Det kan antages, at personen er i besiddelse af et bevis, som er anerkendt af den medlemsstat, hvor ansøgningen om det elektroniske identifikationsmiddel indgives, og som dokumenterer den påståede identitet.

                              2.

                              Det kan antages, at beviset er ægte, eller at det eksisterer i henhold til en autoritativ kilde, og beviset skal se ud til at være gyldigt.

                              3.

                              Det er kendt af en autoritativ kilde, at den påståede identitet eksisterer, og det kan antages, at den person, som gør krav på den pågældende identitet, er en og samme person.

                  Betydelig

                  Kravene til sikringsniveauet »lav« samt et af alternativerne i punkt 1-4 nedenfor skal være opfyldt:

                              1.

                              Det er blevet kontrolleret, at personen er i besiddelse af et bevis, som er anerkendt af den medlemsstat, hvor ansøgningen om det elektroniske identifikationsmiddel indgives, og som dokumenterer den påståede identitet,
                              og
                              beviset er blevet kontrolleret for at fastslå, at det er ægte, eller det vides i henhold til en autoritativ kilde, at beviset eksisterer og er relateret til en fysisk person,
                              og
                              der er taget skridt til at nedbringe risikoen for, at den pågældende persons identitet ikke er den, den påstås at være, under hensyntagen til risikoen for at beviset kan være blevet tabt, stjålet, suspenderet, tilbagekaldt eller være udløbet,
                              eller

                              2.

                              Der er blevet fremvist et identitetsdokument i løbet af registreringsprocessen i den medlemsstat, hvor dokumentet blev udstedt, og dokumentet ser ud til at tilhøre den person, som fremlægger det,
                              og
                              der er taget skridt til at nedbringe risikoen for, at den pågældende persons identitet ikke er den, den påstås at være, under hensyntagen til risikoen for at dokumenterne kan være blevet tabt, stjålet, suspenderet, inddraget eller være udløbet,
                              eller

                              3.

                              Hvis procedurer, der tidligere er blevet brugt af en offentlig eller privat enhed i den pågældende medlemsstat til et andet formål end udstedelse af elektroniske identifikationsmidler på en måde, der svarer til den, der er fastsat i afsnit 2.1.2, sikrer, at sikringsniveauet »betydelig« er opfyldt, behøver den enhed, der er ansvarlig for registreringen, ikke at gentage de tidligere procedurer, forudsat at den tilsvarende sikring bekræftes af et overensstemmelsesvurderingsorgan, jf. artikel 2, stk. 13, i Europa-Parlamentets og Rådets forordning (EF) nr. 765/2008 (1), eller af et tilsvarende organ
                              eller

                              4.

                              Hvis elektroniske identifikationsmidler udstedes på grundlag af et gyldigt anmeldt elektronisk identifikationsmiddel med sikringsniveau »betydelig« eller »høj«, og der tages hensyn til eventuelle ændringer i personidentifikationsdata, kræves det ikke, at processerne for godtgørelse og kontrol af identitet gentages. Hvis det elektroniske identifikationsmiddel, der anvendes til at foretage kontrol, ikke er blevet anmeldt, skal sikringsniveauet »betydelig« eller »høj« bekræftes af et overensstemmelsesvurderingsorgan, jf. artikel 2, stk. 13, i forordning (EF) nr. 765/2008, eller af et tilsvarende organ.

                  Høj

                  Kravene i punkt 1 eller punkt 2 skal være opfyldt:

                              1.

                              Kravene til sikringsniveauet »betydelig« samt et af alternativerne i punkt a)-c) nedenfor skal være opfyldt:

                                          a)

                                          Hvis det er blevet kontrolleret, at personen er i besiddelse af et fotografisk eller biometrisk identifikationsbevis, som er anerkendt af den medlemsstat, hvor ansøgningen om et elektronisk identifikationsmiddel er indgivet, og beviset dokumenterer den påståede identitet, kontrolleres beviset med henblik på at fastslå, at det er gyldigt i henhold til en autoritativ kilde
                                          og
                                          ansøgeren kan identificeres som havende den påståede identitet ved sammenligning af et eller flere af personens fysiske kendetegn med en autoritativ kilde
                                          eller

                                          b)

                                          Hvis procedurer, der tidligere er blevet brugt af en offentlig eller privat enhed i den pågældende medlemsstat til et andet formål end udstedelse af elektroniske identifikationsmidler på en måde, der svarer til den, der er fastsat i afsnit 2.1.2, sikrer, at sikringsniveauet »høj« er opfyldt, behøver den enhed, der er ansvarlig for registreringen, ikke at gentage de tidligere procedurer, forudsat at den tilsvarende sikring bekræftes af et overensstemmelsesvurderingsorgan, jf. artikel 2, stk. 13, i Europa-Parlamentets og Rådets forordning (EF) nr. 765/2008, eller af et tilsvarende organ
                                          og
                                          der tages skridt til at kontrollere, at resultaterne af tidligere procedurer fortsat er gyldige
                                          eller

                                          c.

                                          Hvis elektroniske identifikationsmidler udstedes på grundlag af et gyldigt anmeldt elektronisk identifikationsmiddel med sikringsniveauet »høj«, og der tages hensyn til eventuelle ændringer i personidentifikationsdata, kræves det ikke, at processerne for godtgørelse og kontrol af identitet gentages. Hvis det elektroniske identifikationsmiddel, der anvendes til at foretage kontrol, ikke er blevet anmeldt, skal sikringsniveauet »høj« bekræftes af et overensstemmelsesvurderingsorgan, jf. artikel 2, stk. 13, i forordning (EF) nr. 765/2008, eller af et tilsvarende organ.
                                          og
                                          der tages skridt til at kontrollere, at resultaterne af den foregående procedure for udstedelse af et anmeldt elektronisk identifikationsmiddel fortsat er gyldige.

                                    ELLER

                              2.

                              Hvis ansøgeren ikke fremlægger et anerkendt fotografisk eller biometrisk identifikationsbevis, anvendes de samme procedurer for fremskaffelse af et anerkendt fotografisk eller biometrisk identifikationsbevis, som dem der anvendes i den pågældende medlemsstat af den enhed, der er ansvarlig for registrering.

            2.1.3.   Godtgørelse og kontrol af identitet (juridiske personer)

                  Sikringsniveau

                  Obligatoriske elementer

                  Lav

                              1.

                              Den juridiske persons påståede identitet dokumenteres med et bevis, som er anerkendt af den medlemsstat, hvor ansøgningen om det elektroniske identifikationsmiddel indgives.

                              2.

                              Beviset fremstår gyldigt og kan antages at være ægte eller eksistere i henhold til en autoritativ kilde, hvis opførelsen af en juridisk person i den autoritative kilde er frivillig og er reguleret af en aftale mellem den juridiske person og den autoritative kilde.

                              3.

                              Den juridiske person er ikke registreret af den autoritative kilde med en status, der afholder den juridiske person fra at agere som sådan.

                  Betydelig

                  Kravene til sikringsniveauet »lav« samt et af alternativerne i punkt 1-3 nedenfor skal være opfyldt:

                              1.

                              Den juridiske persons påståede identitet dokumenteres med et bevis, som er anerkendt af den medlemsstat, hvor ansøgningen om det elektroniske identifikationsmiddel indgives, herunder den juridiske persons navn, retlige form og (eventuelt) registreringsnummer,
                              og
                              beviset kontrolleres for at fastslå, om det er ægte eller kendt af en autoritativ kilde, hvis opførelsen af den juridiske person i den autoritative kilde er påkrævet, for at den juridiske person kan være aktiv i sin branche
                              og
                              der er taget skridt til at nedbringe risikoen for, at den juridiske persons identitet ikke er den, som den påstås at være, under hensyntagen til risikoen for at dokumenterne kan være blevet tabt, stjålet, suspenderet, inddraget eller være udløbet,
                              eller

                              2.

                              Hvis de procedurer, der tidligere er blevet brugt af en offentlig eller privat enhed i den pågældende medlemsstat til et andet formål end udstedelse af elektroniske identifikationsmidler på en måde, der svarer til den, der er fastsat i afsnit 2.1.3, sikrer, at sikringsniveauet »betydelig« er opfyldt, behøver den enhed, der er ansvarlig for registreringen, ikke at gentage de tidligere procedurer, forudsat at den tilsvarende sikring bekræftes af et overensstemmelsesvurderingsorgan, jf. artikel 2, stk. 13, i forordning (EF) nr. 765/2008, eller af et tilsvarende organ
                              eller

                              3.

                              Hvis elektroniske identifikationsmidler udstedes på grundlag af et gyldigt anmeldt elektronisk identifikationsmiddel med sikringsniveauet »betydelig« eller »høj«, kræves det ikke, at processerne for godtgørelse og kontrol af identitet gentages. Hvis det elektroniske identifikationsmiddel, der anvendes til at foretage kontrol, ikke er blevet anmeldt, skal sikringsniveauet »betydelig« eller »høj« bekræftes af et overensstemmelsesvurderingsorgan, jf. artikel 2, stk. 13, i forordning (EF) nr. 765/2008, eller af et tilsvarende organ.

                  Høj

                  Kravene til sikringsniveauet »betydelig« samt et af alternativerne i punkt 1-3 nedenfor skal være opfyldt:

                              1.

                              Den juridiske persons påståede identitet dokumenteres med et bevis, som er anerkendt af den medlemsstat, hvor ansøgningen om det elektroniske identifikationsmiddel indgives, herunder den juridiske persons navn, retlige form og mindst et entydigt identifikationsnummer, der repræsenterer den juridiske person, og som anvendes i nationale sammenhænge
                              og
                              beviset kontrolleres for at fastslå, at det er gyldigt i henhold til en autoritativ kilde,
                              eller

                              2.

                              Hvis de procedurer, der tidligere er blevet brugt af en offentlig eller privat enhed i den pågældende medlemsstat til et andet formål end udstedelse af elektroniske identifikationsmidler på en måde, der svarer til den, der er fastsat i afsnit 2.1.3, sikrer, at sikringsniveauet »høj« er opfyldt, behøver den enhed, der er ansvarlig for registreringen, ikke at gentage de tidligere procedurer, forudsat at den tilsvarende sikring bekræftes af et overensstemmelsesvurderingsorgan, jf. artikel 2, stk. 13, i forordning (EF) nr. 765/2008, eller af et tilsvarende organ
                              og
                              der tages skridt til at kontrollere, at resultaterne af den foregående procedure fortsat er gyldige
                              eller

                              3.

                              Hvis elektroniske identifikationsmidler udstedes på grundlag af et gyldigt anmeldt elektronisk identifikationsmiddel med sikringsniveauet »høj«, kræves det ikke, at processerne for godtgørelse og kontrol af identitet gentages. Hvis det elektroniske identifikationsmiddel, der anvendes til at foretage kontrol, ikke er blevet anmeldt, skal sikringsniveauet »høj« bekræftes af et overensstemmelsesvurderingsorgan, jf. artikel 2, stk. 13, i forordning (EF) nr. 765/2008, eller af et tilsvarende organ.
                              og
                              der tages skridt til at kontrollere, at resultaterne af den foregående procedure for udstedelse af et anmeldt elektronisk identifikationsmiddel fortsat er gyldige.

            2.1.4.   Forbindelser mellem elektroniske identifikationsmidler for fysiske og juridiske personer

      Følgende vilkår gælder for forbindelser mellem fysiske og juridiske personers elektroniske identifikationsmidler (»forbindelse«), hvis sådanne findes:

                  1)

                  Det skal være muligt at suspendere og/eller ophæve en forbindelse. En forbindelses livscyklus (f.eks. aktivering, suspendering, fornyelse, ophævelse) skal forvaltes i henhold til nationalt anerkendte procedurer.

                  2)

                  En fysisk person, hvis elektroniske identifikationsmiddel er forbundet til en juridisk persons elektroniske identifikationsmiddel, kan delegere brugen af forbindelsen til en anden fysisk person på grundlag af nationalt anerkendte procedurer. Imidlertid er det fortsat den delegerende fysiske person, der er ansvarlig.

                  3)

                  Forbindelser skal oprettes på følgende måde:

                              Sikringsniveau

                              Obligatoriske elementer

                              Lav

                                          1.

                                          Godtgørelse af identiteten af den fysiske person, der handler på vegne af den juridiske person, kontrolleres på sikringsniveau »lav« eller derover.

                                          2.

                                          Forbindelsen kan oprettes på grundlag af nationalt anerkendte procedurer.

                                          3.

                                          Den fysiske person er ikke registreret af en autoritativ kilde med en status, der afholder den fysiske person fra at handle på vegne af den juridiske person.

                              Betydelig

                              Kravene i punkt 3 i sikringsniveauet »lav« samt:

                                          1.

                                          Godtgørelse af identiteten af den fysiske person, der handler på vegne af den juridiske person, kontrolleres på sikringsniveau »betydelig« eller »høj«.

                                          2.

                                          Forbindelsen er blevet etableret på grundlag af nationalt anerkendte procedurer, som resulterede i registrering af forbindelsen i en autoritativ kilde.

                                          3.

                                          Forbindelsen er blevet kontrolleret på grundlag af oplysninger fra en autoritativ kilde.

                              Høj

                              Kravene i punkt 3 i sikringsniveau »lav«, punkt 2 i sikringsniveau »betydelig« samt:

                                          1.

                                          Godtgørelse af identiteten af den fysiske person, der handler på vegne af den juridiske person, kontrolleres på sikringsniveau »høj«.

                                          2.

                                          Forbindelsen er blevet kontrolleret på grundlag af et entydigt identifikationsnummer, der repræsenterer den juridiske person, og som bruges i nationale sammenhænge, og på grundlag af oplysninger, der entydigt repræsenterer den fysiske person, fra en autoritativ kilde.

            2.2.   Håndtering af elektroniske identifikationsmidler

      2.2.1.   Elektroniske identifikationsmidler — egenskaber og udformning

                  Sikringsniveau

                  Obligatoriske elementer

                  Lav

                              1.

                              Det elektroniske identifikationsmiddel gør brug af mindst en autentifikationsfaktor.

                              2.

                              Det elektroniske identifikationsmiddel er udformet således, at udstederen tager rimelige skridt til at kontrollere, at det kun er den person, som det tilhører, der har kontrol over og er i besiddelse af det.

                  Betydelig

                              1.

                              Det elektroniske identifikationsmiddel gør brug af mindst to autentifikationsfaktorer fra forskellige kategorier.

                              2.

                              Det elektroniske identifikationsmiddel er udformet således, at det kan antages, at det kun kan bruges, når det er den person, som det tilhører, der har kontrol over og er i besiddelse af det.

                  Høj

                  Kravene til sikringsniveau »betydelig« samt:

                              1.

                              Det elektroniske identifikationsmiddel er beskyttet mod kopiering og manipulation samt angribere med stor angrebskapacitet

                              2.

                              Det elektroniske identifikationsmiddel er udformet således, at den person, som det tilhører, kan beskytte det sikkert mod, at andre bruger det.

            2.2.2.   Udstedelse, levering og aktivering

                  Sikringsniveau

                  Obligatoriske elementer

                  Lav

                  Det elektroniske identifikationsmiddel leveres efter udstedelse via en mekanisme, som gør det muligt at antage, at det kun leveres til den tilsigtede person.

                  Betydelig

                  Det elektroniske identifikationsmiddel leveres efter udstedelse via en mekanisme, som gør det muligt at antage, at det kun udleveres til den person, som det tilhører.

                  Høj

                  Aktiveringsprocessen kontrollerer, at det elektroniske identifikationsmiddel kun blev udleveret til den person, som det tilhører.

            2.2.3.   Suspendering, tilbagekaldelse og reaktivering

                  Sikringsniveau

                  Obligatoriske elementer

                  Lav

                              1.

                              Det er muligt at suspendere og/eller tilbagekalde et elektronisk identifikationsmiddel rettidigt og effektivt.

                              2.

                              Der findes foranstaltninger, som skal forhindre uautoriseret suspendering, tilbagekaldelse og/eller reaktivering.

                              3.

                              Reaktivering skal kun finde sted, hvis de samme sikringskrav som forud for suspenderingen eller reaktiveringen fortsat er opfyldt.

                  Betydelig

                  Samme niveau som »lav«.

                  Høj

                  Samme niveau som »lav«.

            2.2.4.   Fornyelse og erstatning

                  Sikringsniveau

                  Obligatoriske elementer

                  Lav

                  Under hensyntagen til risikoen for ændringer i personidentifikationsdata lever fornyelser og erstatninger op til de samme sikringskrav som ved den indledende proces for godtgørelse og kontrol af identitet, eller de foretages på grundlag af et gyldigt elektronisk identifikationsmiddel med samme sikringsniveau eller højere.

                  Betydelig

                  Samme niveau som »lav«.

                  Høj

                  Kravene til sikringsniveau »lav« samt:
                  Hvis fornyelse eller erstatning er baseret på et gyldigt elektronisk identifikationsmiddel, skal identitetsdata kontrolleres i en autoritativ kilde.

            2.3.   Autentifikation

      Dette afsnit omhandler de trusler, der er forbundet med brug af autentifikationsmekanismen, og det indeholder en liste over kravene til hvert sikringsniveau. I dette afsnit skal kontroller forstås som stående i et rimeligt forhold til risikoen på et givet sikringsniveau.
      2.3.1.   Autentifikationsmekanismen

      Følgende tabel fastsætter kravene pr. sikringsniveau til den autentifikationsmekanisme, hvorigennem fysiske og juridiske personer anvender det elektroniske identifikationsmiddel til at bekræfte deres identitet over for en modtager.

                  Sikringsniveau

                  Obligatoriske elementer

                  Lav

                              1.

                              Frigivelsen af personidentifikationsdata finder sted efter en pålidelig kontrol af det elektroniske identifikationsmiddel og dets gyldighed.

                              2.

                              Hvis personidentifikationsdata er lagret som en del af autentifikationsmekanismen, er disse oplysninger sikret på en måde, der beskytter dem mod at gå tabt eller blive kompromitteret, herunder analyse offline.

                              3.

                              Autentifikationsmekanismen implementerer sikkerhedskontroller til at efterprøve det elektroniske identifikationsmiddel, således at det er højst usandsynligt, at det er muligt for en angriber med en øget basal angrebskapacitet at gætte, lytte sig til, gengive eller manipulere kommunikationen og på den måde omgå autentifikationsmekanismen.

                  Betydelig

                  Kravene til sikringsniveau »lav« samt:

                              1.

                              Frigivelsen af personidentifikationsdata finder sted efter en pålidelig kontrol af det elektroniske identifikationsmiddel og dets gyldighed via en dynamisk autentifikationsmekanisme.

                              2.

                              Autentifikationsmekanismen implementerer sikkerhedskontroller til at efterprøve det elektroniske identifikationsmiddel, således at det er højst usandsynligt, at det er muligt for en angriber med en moderat angrebskapacitet at gætte, lytte sig til, gengive eller manipulere kommunikationen og på den måde omgå autentifikationsmekanismen.

                  Høj

                  Kravene til sikringsniveau »betydelig« samt:
                  Autentifikationsmekanismen implementerer sikkerhedskontroller til at efterprøve det elektroniske identifikationsmiddel, således at det er højst usandsynligt, at det er muligt for en angriber med en høj angrebskapacitet at gætte, lytte sig til, gengive eller manipulere kommunikationen og på den måde omgå autentifikationsmekanismen.

            2.4.   Håndtering og organisering

      Alle parter, der leverer tjenester, som vedrører elektronisk identifikation på tværs af grænser (»leverandører«), skal have dokumenteret praksis og dokumenterede politikker for forvaltning af informationssikkerhed, tilgange til risikohåndtering og andre anerkendte kontroller, som over for de relevante forvaltningsorganer for elektroniske identifikationsordninger i de respektive medlemsstater kan sikre, at der er indført effektiv praksis. I hele afsnit 2.4 skal alle krav/elementer forstås som stående i et rimeligt forhold til risikoen på et givet sikringsniveau.
      2.4.1.   Generelle bestemmelser

                  Sikringsniveau

                  Obligatoriske elementer

                  Lav

                              1.

                              Leverandører af enhver driftstjeneste, der er omfattet af denne forordning, er en offentlig myndighed eller en juridisk enhed, som er anerkendt af den pågældende medlemsstat efter national ret. De har en etableret organisation og er fuldt operationsdygtige inden for alle de områder, der er relevante for at levere tjenesten.

                              2.

                              Leverandørerne overholder alle lovkrav, der pålægges dem i forbindelse med drift og levering af tjenesten, herunder krav til hvilke typer oplysninger der kan søges, hvordan kontrol af identitet foretages samt hvilke oplysninger der opbevares og hvor længe.

                              3.

                              Leverandørerne er i stand til at dokumentere deres evne til at påtage sig risikoen for at bære erstatningsansvar, og de har tilstrækkelige finansielle ressourcer til at fortsætte driften og levere tjenester.

                              4.

                              Leverandørerne er ansvarlige for at opfylde alle forpligtelser, der måtte være outsourcet til en anden enhed, og for at overholde ordningens politikker som var det leverandørerne selv, der havde udført opgaverne.

                              5.

                              Elektroniske identifikationsordninger, som ikke bygger på national ret, skal have en effektiv plan i tilfælde af virksomhedsafbrydelse. En sådan plan skal indeholde en korrekt nedlæggelse af tjenesten eller en fortsættelse med en anden udbyder, en metode til underretning af de relevante myndigheder og slutbrugere, samt oplysninger om, hvordan registreringer skal beskyttes, opbevares eller destrueres i overensstemmelse med ordningens politikker.

                  Betydelig

                  Samme niveau som »lav«.

                  Høj

                  Samme niveau som »lav«.

            2.4.2.   Offentliggjorte meddelelser og brugeroplysninger

                  Sikringsniveau

                  Obligatoriske elementer

                  Lav

                              1.

                              Der skal forelægge en offentliggjort definition af tjenesten, som omfatter de gældende betingelser, vilkår og gebyrer, herunder eventuelle begrænsninger af brug af tjenesten. Definitionen af tjenesten skal indeholde en erklæring om behandling af personoplysninger.

                              2.

                              Der skal indføres egnede politikker og procedurer for at sikre, at tjenestens brugere rettidigt og konsekvent oplyses om eventuelle ændringer i definitionen af tjenesten eller i de gældende betingelser, vilkår eller erklæringen om behandling af personoplysninger for den pågældende tjeneste.

                              3.

                              Der skal indføres egnede politikker og procedurer, som sikrer fuldstændige og korrekte besvarelser af anmodninger om oplysninger.

                  Betydelig

                  Samme niveau som »lav«.

                  Høj

                  Samme niveau som »lav«.

            2.4.3.   Forvaltning af informationssikkerhed

                  Sikringsniveau

                  Obligatoriske elementer

                  Lav

                  Der er indført et effektivt system til forvaltning af informationssikkerhed til at forvalte og kontrollere risici for informationssikkerhed.

                  Betydelig

                  Kravene til sikringsniveau »lav« samt:
                  Systemet til forvaltning af informationssikkerhed overholder velprøvede standarder eller principper for forvaltning og kontrol af risici for informationssikkerhed.

                  Høj

                  Samme niveau som »betydelig«.

            2.4.4.   Registerføring

                  Sikringsniveau

                  Obligatoriske elementer

                  Lav

                              1.

                              Relevante oplysninger registreres og ajourføres ved hjælp af et effektivt registreringssystem, der tager hensyn til gældende lovgivning og god praksis inden for beskyttelse og opbevaring af data.

                              2.

                              Oplysninger opbevares — i det omfang det er tilladt efter national lovgivning eller andre nationale administrative ordninger — og beskyttes, så længe der er behov for dem med henblik på revision, undersøgelser af brud på sikkerheden og opbevaring, hvorpå de destrueres på en sikker måde.

                  Betydelig

                  Samme niveau som »lav«.

                  Høj

                  Samme niveau som »lav«.

            2.4.5.   Faciliteter og personale

      Følgende tabel indeholder de krav, der gælder for faciliteter og personale og eventuelt underleverandører, som påtager sig pligter, der er omfattet af denne forordning. Overholdelsen af kravene skal stå i et rimeligt forhold til den risiko, der er forbundet med det pågældende sikringsniveau.

                  Sikringsniveau

                  Obligatoriske elementer

                  Lav

                              1.

                              Der skal findes procedurer, som sikrer, at personale og underleverandører er tilstrækkeligt uddannede, kvalificerede og erfarne inden for de færdigheder, der er behov for, når de skal udfylde deres roller.

                              2.

                              Der skal være tilstrækkeligt med personale og underleverandører til at drive og vedligeholde tjenesten i henhold til de relevante politikker og procedurer.

                              3.

                              Faciliteter, der bruges til at levere tjenesten, kontrolleres løbende for og beskyttes mod skader forårsaget af miljøhændelser, uautoriseret adgang og andre faktorer, som kan påvirke tjenestens sikkerhed.

                              4.

                              Faciliteter, der bruges til at levere tjenesten, sikrer, at adgang til de områder, hvor personlige, kryptografiske og andre følsomme oplysninger opbevares og behandles, er begrænset til autoriseret personale og autoriserede underleverandører.

                  Betydelig

                  Samme niveau som »lav«.

                  Høj

                  Samme niveau som »lav«.

            2.4.6.   Tekniske kontroller

                  Sikringsniveau

                  Obligatoriske elementer

                  Lav

                              1.

                              Der findes rimelige tekniske kontroller, som gør det muligt at afværge trusler mod tjenesternes sikkerhed og sikrer de behandlede oplysningers fortrolighed, integritet og tilgængelighed.

                              2.

                              Elektroniske kommunikationskanaler, der bruges til at udveksle personlige eller følsomme oplysninger, beskyttes mod aflytning, manipulation og gengivelse.

                              3.

                              Adgang til følsomt kryptografisk materiale er, hvis det bruges til at udstede elektroniske identifikationsmidler eller autentifikation, begrænset til de roller og anvendelsesområder, der absolut skal have adgang. Det skal sikres, at den slags materiale aldrig lagres permanent som klartekst.

                              4.

                              Der er indført procedurer, som garanterer, at sikkerheden bevares over tid, og at der er mulighed for at reagere på ændringer i risikoniveau, sikkerhedshændelser og brud på sikkerheden.

                              5.

                              Alle medier, som indeholder personlige, kryptografiske eller andre følsomme oplysninger, lagres, transporteres og bortskaffes på en sikker måde.

                  Betydelig

                  Samme niveau som »lav«, samt:
                  Følsomt kryptografisk materiale er, hvis det anvendes til at udstede elektroniske identifikationsmidler eller autentifikation, beskyttet mod manipulation.

                  Høj

                  Samme niveau som »betydelig«.

            2.4.7.   Overholdelse og revision

                  Sikringsniveau

                  Obligatoriske elementer

                  Lav

                  Der gennemføres jævnlige interne revisioner, som omfatter alle de relevante dele til levering af den pågældende tjeneste, og som sikrer overholdelse af den relevante politik.

                  Betydelig

                  Der gennemføres jævnligt interne eller eksterne revisioner, som omfatter alle de relevante dele til levering af den pågældende tjeneste, og som sikrer overholdelse af den relevante politik.

                  Høj

                              1.

                              Der gennemføres jævnligt uafhængige eksterne revisioner, som omfatter alle de relevante dele til levering af den pågældende tjeneste, og som sikrer overholdelse af den relevante politik.

                              2.

                              Hvis en ordning forvaltes direkte af et statsorgan, foretages revision i henhold til national lovgivning.

         (1)  Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter og om ophævelse af Rådets forordning (EØF) nr. 339/93 (EUT L 218 af 13.8.2008, s. 30).


title: Kommissionens gennemførelsesforordning (EU) nr. 17/2013 af 14. januar 2013 om godkendelse af aktivstoffet Trichoderma atroviride — stamme I-1237, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til gennemførelsesforordning (EU) nr. 540/2011  EØS-relevant tekst

text:
               15.1.2013

               DA

               Den Europæiske Unions Tidende

               L 9/5

         KOMMISSIONENS GENNEMFØRELSESFORORDNING (EU) Nr. 17/2013
   af 14. januar 2013
   om godkendelse af aktivstoffet Trichoderma atroviride — stamme I-1237, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og artikel 78, stk. 2, og
   ud fra følgende betragtninger:

               (1)

               I henhold til artikel 80, stk. 1, litra a), i forordning (EF) nr. 1107/2009 finder Rådets direktiv 91/414/EØF (2), for så vidt angår godkendelsesprocedure og -betingelser, anvendelse på aktivstoffer, for hvilke der inden den 14. juni 2011 er truffet en afgørelse i overensstemmelse med direktivets artikel 6, stk. 3. Med hensyn til Trichoderma atroviride — stamme I-1237 er betingelserne i artikel 80, stk. 1, litra a), i forordning (EF) nr. 1107/2009 opfyldt ved Kommissionens afgørelse 2008/565/EF (3).

               (2)

               Frankrig modtog den 28. august 2007 en ansøgning i henhold til artikel 6, stk. 2, i direktiv 91/414/EØF fra Agrauxine SA om optagelse af aktivstoffet Trichoderma atroviride — stamme I-1237 i bilag I til direktiv 91/414/EØF. Ved afgørelse 2008/565/EF blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.

               (3)

               For dette aktivstof er virkningerne på menneskers og dyrs sundhed og miljøet blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgeren har foreslået. Den udpegede rapporterende medlemsstat forelagde et udkast til vurderingsrapport den 19. april 2011.

               (4)

               Udkastet til vurderingsrapport er blevet behandlet af medlemsstaterne og Den Europæiske Fødevaresikkerhedsautoritet (i det følgende benævnt »autoriteten«). Autoriteten forelagde den 15. maj 2012 Kommissionen sin konklusion om risikovurderingen af pesticidrisikoen ved aktivstoffet Trichoderma atroviride — stamme I-1237 (4). Udkastet til vurderingsrapport og autoritetens konklusion er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 20. november 2012 med Kommissionens reviderede vurderingsrapport om Trichoderma atroviride — stamme I-1237.

               (5)

               Det fremgår af de forskellige undersøgelser, at plantebeskyttelsesmidler, der indeholder Trichoderma atroviride — stamme I-1237, kan forventes generelt at opfylde kravene i artikel 5, stk. 1, litra a) og b), og artikel 5, stk. 3, i direktiv 91/414/EØF, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Trichoderma atroviride — stamme I-1237 bør derfor godkendes.

               (6)

               Før et aktivstof godkendes, bør medlemsstaterne og de berørte parter have en rimelig frist til at forberede sig, så de kan opfylde de nye krav, godkendelsen medfører.

               (7)

               Uden at det berører de forpligtelser, der i henhold til forordning (EF) nr. 1107/2009 følger af godkendelsen, bør følgende betingelser dog finde anvendelse i betragtning af den særlige situation, der er opstået efter overgangen fra direktiv 91/414/EØF til forordning (EF) nr. 1107/2009. Medlemsstaterne bør have en frist på seks måneder efter godkendelsen til at tage eksisterende godkendelser af plantebeskyttelsesmidler, der indeholder Trichoderma atroviride — stamme I-1237, op til fornyet overvejelse. Medlemsstaterne bør ændre eller erstatte godkendelserne eller kalde dem tilbage, alt efter hvad der er relevant. Uanset ovenstående frist bør der afsættes en længere periode til indgivelse og vurdering af det ajourførte fuldstændige dossier, jf. bilag III til direktiv 91/414/EØF, for hvert plantebeskyttelsesmiddel og for hvert påtænkt anvendelsesformål i overensstemmelse med de ensartede principper.

               (8)

               Erfaringerne med optagelsen i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler (5), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger dog ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I til det pågældende direktiv eller forordningerne om godkendelse af aktivstoffer.

               (9)

               I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (6) ændres i overensstemmelse hermed.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse af aktivstof
   Aktivstoffet Trichoderma atroviride — stamme I-1237, som opført i bilag I, godkendes på de betingelser, der er fastsat i samme bilag.
   Artikel 2
   Revurdering af plantebeskyttelsesmidler
   1.   Om nødvendigt ændrer eller tilbagekalder medlemsstaterne i henhold til forordning (EF) nr. 1107/2009 senest den 30. november 2013 eksisterende godkendelser af plantebeskyttelsesmidler, der indeholder Trichoderma atroviride — stamme I-1237 som aktivstof.
   Inden da skal medlemsstaterne navnlig kontrollere, at betingelserne i bilag I til nærværende forordning er overholdt, dog ikke betingelserne i kolonnen vedrørende særlige bestemmelser i samme bilag, og at indehaveren af godkendelsen er i besiddelse af eller har adgang til et dossier, der opfylder kravene i bilag II til direktiv 91/414/EØF, jf. betingelserne i direktivets artikel 13, stk. 1-4, samt artikel 62 i forordning (EF) nr. 1107/2009.
   2.   Uanset stk. 1 revurderer medlemsstaterne for hvert godkendt plantebeskyttelsesmiddel, der indeholder Trichoderma atroviride — stamme I-1237, enten som eneste aktivstof eller som ét af flere aktivstoffer, der alle er optaget i bilaget til gennemførelsesforordning (EU) nr. 540/2011 pr. 31. maj 2013, midlet i overensstemmelse med de ensartede principper i artikel 29, stk. 6, i forordning (EF) nr. 1107/2009 på grundlag af et dossier, der opfylder kravene i bilag III til direktiv 91/414/EØF, idet der samtidig tages højde for kolonnen vedrørende særlige bestemmelser i bilag I til nærværende forordning. På grundlag af den vurdering fastslår medlemsstaterne, om midlet opfylder kravene i artikel 29, stk. 1, i forordning (EF) nr. 1107/2009.
   Derefter skal medlemsstaterne:

               a)

               hvis det drejer sig om et produkt, der indeholder Trichoderma atroviride — stamme I-1237 som eneste aktivstof, om nødvendigt ændre godkendelsen eller trække den tilbage senest den 30. november 2014, eller

               b)

               hvis det drejer sig om et produkt, der indeholder Trichoderma atroviride — stamme I-1237 som ét af flere aktivstoffer, om nødvendigt ændre eller tilbagekalde godkendelsen senest den 30. november 2014 eller senest den dato, der er fastsat for en sådan ændring eller tilbagekaldelse i den eller de pågældende retsakter, hvorved det eller de pågældende stoffer blev optaget i bilag I til direktiv 91/414/EØF, eller hvorved det eller de pågældende stoffer blev godkendt, alt efter hvilket der er det seneste tidspunkt.

         Artikel 3
   Ændring af gennemførelsesforordning (EU) nr. 540/2011
   Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 4
   Ikrafttrædelse og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. juni 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. januar 2013.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  EFT L 230 af 19.8.1991, s. 1.

      (3)  EUT L 181 af 10.7.2008, s. 49.

      (4)  EFSA Journal 2012; 10(6):2706. Foreligger online: www.efsa.europa.eu.

      (5)  EFT L 366 af 15.12.1992, s. 10.

      (6)  EUT L 153 af 11.6.2011, s. 1.

      BILAG I

                  Almindeligt anvendt navn, identifikationsnr.

                  IUPAC-navn

                  Renhed (1)

                  Godkendelsesdato

                  Udløbsdato for stoffets godkendelse

                  Særlige bestemmelser

                     Trichoderma atroviride — stamme I-1237
                  CNCM-nr.: I-1237

                  Ikke relevant

                      cfu/g (
                      sporer/g)

                  1. juni 2013

                  31. maj 2023

                  Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Trichoderma atroviride — stamme I-1237, særlig tillæg I og II, som færdigbehandlet i Den Stående Komité for Fødevarekæden og Dyresundhed den 20. november 2012.
                  Ved denne samlede vurdering skal medlemsstaterne være særligt opmærksomme på beskyttelsen af brugerne og arbejdstagerne i betragtning af, at Trichoderma atroviride — stamme I-1237 skal betragtes som et potentielt sensibiliserende stof.
                  Anvendelsesbetingelserne bør omfatte risikobegrænsende foranstaltninger, hvis det er relevant.

         (1)  Yderligere oplysninger om aktivstoffets identitet og specifikation fremgår af den reviderede vurderingsrapport.

      BILAG II
      I del B i bilaget til gennemførelsesforordning (EU) nr. 540/2011 indsættes følgende række:

                     Nummer

                     Almindeligt anvendt navn, identifikationsnr

                     IUPAC-navn

                     Renhed (1)

                     Godkendelsesdato

                     Udløbsdato for stoffets godkendelse

                     Særlige bestemmelser

                     »32

                        Trichoderma atroviride — stamme I-1237
                     CNCM-nr.: I-1237

                     Ikke relevant

                         cfu/g (
                         spores/g)

                     1. juni 2013

                     31. maj 2023

                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Trichoderma atroviride — stamme I-1237, særlig tillæg I og II, som færdigbehandlet i Den Stående Komité for Fødevarekæden og Dyresundhed den 20. november 2012.
                     Ved denne samlede vurdering skal medlemsstaterne være særligt opmærksomme på beskyttelsen af brugerne og arbejdstagerne i betragtning af, at Trichoderma atroviride — stamme I-1237 skal betragtes som et potentielt sensibiliserende stof.
                     Anvendelsesbetingelserne bør omfatte risikobegrænsende foranstaltninger, hvis det er relevant.«

         (1)  Yderligere oplysninger om aktivstoffernes identitet og specifikation fremgår af den reviderede vurderingsrapport.


title: Kommissionens gennemførelsesforordning (EU) nr. 1022/2011 af 14. oktober 2011 om ikke at forny godkendelsen af aktivstoffet cyclanilid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 EØS-relevant tekst

text:
               15.10.2011

               DA

               Den Europæiske Unions Tidende

               L 270/20

         KOMMISSIONENS GENNEMFØRELSESFORORDNING (EU) Nr. 1022/2011
   af 14. oktober 2011
   om ikke at forny godkendelsen af aktivstoffet cyclanilid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20 og artikel 78, stk. 2, og
   ud fra følgende betragtninger:

               (1)

               Aktivstoffet cyclanilid var optaget i bilag I til Rådets direktiv 91/414/EØF af 15. juli 1991 om markedsføring af plantebeskyttelsesmidler (2) i en periode med udløb den 31. oktober 2011.

               (2)

               For at ansøgerne kunne forberede deres ansøgninger, og for at Kommissionen kunne evaluere og træffe afgørelse om de pågældende ansøgninger, blev optagelsen forlænget indtil den 31. december 2015 ved Kommissionens direktiv 2010/77/EU af 10. november 2010 om ændring af Rådets direktiv 91/414/EØF for så vidt angår udløbsdatoerne for optagelse af visse aktivstoffer i bilag I (3).

               (3)

               I overensstemmelse med artikel 78, stk. 3, i forordning (EF) nr. 1107/2009 blev dette stof optaget i del A i bilaget til Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (4) og skal betragtes som godkendt i henhold til forordning (EF) nr. 1107/2009.

               (4)

               Kommissionen har imidlertid ikke modtaget nogen ansøgninger for det pågældende aktivstof, og tidsfristen for indgivelsen af sådanne ansøgninger, jf. artikel 4, stk. 1, i Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (5), er udløbet.

               (5)

               Derfor bør godkendelsen af aktivstoffet ikke fornyes, og det bør derfor udgå af del A i bilaget til gennemførelsesforordning (EU) nr. 540/2011 fra den dato, hvor dets godkendelse ville have udløbet, hvis den ikke var blevet forlænget ved direktiv 2010/77/EU.

               (6)

               Medlemsstaterne bør have den nødvendige frist til at tilbagekalde godkendelser af plantebeskyttelsesmidler, der indeholder cyclanilid.

               (7)

               Denne forordning er ikke til hinder for, at der kan indgives en ansøgning for dette stof i henhold til artikel 7 i forordning (EF) nr. 1107/2009.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Ikke fornyelse af godkendelse
   Godkendelsen af aktivstoffet cyclanilid fornyes ikke.
   Artikel 2
   Overgangsforanstaltninger
   Medlemsstaterne sikrer, at godkendelser af plantebeskyttelsesmidler, der indeholder, cyclanilid, trækkes tilbage senest den 30. april 2012.
   Artikel 3
   Afviklingsperioder
   Enhver frist, som en medlemsstat har givet til salg og distribution af plantebeskyttelsesmidler, der indeholder cyclanilid, udløber senest den 31. oktober 2012, og fristen for bortskaffelse, oplagring og anvendelse af eksisterende lagre udløber senest den 31. oktober 2013.
   Artikel 4
   Ændringer af gennemførelsesforordning (EU) nr. 540/2011
   Del A i bilaget til gennemførelsesforordning (EU) nr. 540/2011 ændres som angivet i bilaget til nærværende forordning.
   Artikel 5
   Ikrafttrædelse
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. oktober 2011.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  EFT L 230 af 19.8.1991, s. 1.

      (3)  EUT L 293 af 11.11.2010, s. 48.

      (4)  EUT L 153 af 11.6.2011, s. 1.

      (5)  EUT L 322 af 8.12.2010, s. 10.

      BILAG
      Række 21 i bilag A til gennemførelsesforordning (EU) nr. 540/2011 affattes således:

                     Nr.

                     Almindeligt anvendt navn, identifikationsnr.

                     IUPAC-navn

                     Renhed (1)

                     Godkendelsesdato

                     Udløbsdato for stoffets godkendelse

                     Særlige bestemmelser

                     »21

                     Cyclanilid
                     CAS-nr.: 113136-77-9
                     CIPAC-nr.: 586

                     Foreligger ikke

                     960 g/kg

                     1. november 2001

                     31. oktober 2011

                     Må kun tillades anvendt som plantevækstregulerende middel.
                     Det maksimale indhold af urenheden 2,4-dichloranilin (2,4-DCA) i aktivstoffet, som det fremstilles, bør være 1 g/kg.
                     Dato for den reviderede vurderingsrapports færdigbehandling i Den Stående Komité for Plantesundhed: 29. juni 2001.«

         (1)  Yderligere oplysninger om aktivstoffernes identitet og specifikationer fremgår af den reviderede vurderingsrapport.


title: Kommissionens gennemførelsesforordning (EU) nr. 918/2014 af 22. august 2014 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet ligekædede sommerfugleferomoner  EØS-relevant tekst

text:
               23.8.2014

               DA

               Den Europæiske Unions Tidende

               L 251/24

         KOMMISSIONENS GENNEMFØRELSESFORORDNING (EU) Nr. 918/2014
   af 22. august 2014
   om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet ligekædede sommerfugleferomoner
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, litra c), og
   ud fra følgende betragtninger:

               (1)

               Aktivstoffet ligekædede sommerfugleferomoner blev optaget i bilag I til Rådets direktiv 91/414/EØF (2) ved Kommissionens direktiv 2008/127/EF (3) i overensstemmelse med proceduren i artikel 24b i Kommissionens forordning (EF) nr. 2229/2004 (4). Efter at direktiv 91/414/EØF blev afløst af forordning (EF) nr. 1107/2009, betragtes dette stof som godkendt i henhold til nævnte forordning og er opført i del A i bilaget til Kommissionens gennemførelsesforordning (EU) nr. 540/2011 (5).

               (2)

               I overensstemmelse med artikel 25a i forordning (EF) nr. 2229/2004 forelagde Den Europæiske Fødevaresikkerhedsautoritet (i det følgende benævnt »autoriteten«) den 13. december 2013 Kommissionen sin vurdering af udkastet til revideret vurderingsrapport om ligekædede sommerfugleferomoner (6). Autoriteten kommunikerede sin vurdering af ligekædede sommerfugleferomoner til anmelderen. Kommissionen opfordrede denne til at fremsætte bemærkninger til udkastet til revideret vurderingsrapport om ligekædede sommerfugleferomoner. Udkastet til revideret vurderingsrapport og autoritetens vurdering blev behandlet af medlemsstaterne og Kommissionen i Den Stående Komité for Planter, Dyr, Fødevarer og Foder, og behandlingen blev afsluttet den 11. juli 2014 med Kommissionens reviderede vurderingsrapport om ligekædede sommerfugleferomoner.

               (3)

               Det bekræftes, at aktivstoffet ligekædede sommerfugleferomoner betragtes som godkendt i henhold til forordning (EF) nr. 1107/2009.

               (4)

               Ligekædede sommerfugleferomoner er en gruppe af feromoner, der produceres naturligt af insekter af sommerfugleordenen. De har samme strukturmæssige definition og virkningsmekanisme. Den reviderede vurderingsrapport om ligekædede sommerfugleferomoner (SANCO/2633/2008) omfatter en liste over enkelte forbindelser, der har samme strukturmæssige definition som ligekædede sommerfugleferomoner og findes i godkendte plantebeskyttelsesmidler. Denne liste opdateres efter behov.

               (5)

               Det er i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden nødvendigt at ændre godkendelsesbetingelserne for ligekædede sommerfugleferomoner. Det bør navnlig kræves, at der fremlægges yderligere bekræftende oplysninger.

               (6)

               Bilaget til gennemførelsesforordning (EU) nr. 540/2011 bør derfor ændres.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 540/2011
   Del A i bilaget til gennemførelsesforordning (EU) nr. 540/2011 ændres som angivet i bilaget til nærværende forordning.
   Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. august 2014.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

      (3)  Kommissionens direktiv 2008/127/EF af 18. december 2008 om ændring af Rådets direktiv 91/414/EØF for at optage en række aktivstoffer (EUT L 344 af 20.12.2008, s. 89).

      (4)  Kommissionens forordning (EF) nr. 2229/2004 af 3. december 2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (EUT L 379 af 24.12.2004, s. 13).

      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      (6)  Den Europæiske Fødevaresikkerhedsautoritet, Conclusion on the peer review of the pesticide risk assessment of the active substance Straight Chain Lepidopteran Pheromones. EFSA Journal 2014;12(1):3524. 537 ff. doi:10.2903/j.efsa.2014.3524. Foreligger online: www.efsa.europa.eu/efsajournal

      BILAG
      I del A i bilaget til gennemførelsesforordning (EU) nr. 540/2011 affattes række 255 om aktivstoffet ligekædede sommerfugleferomoner således:

                     Nummer

                     Almindeligt anvendt navn, identifikationsnr.

                     IUPAC-navn

                     Renhed

                     Godkendelsesdato

                     Udløbsdato for stoffets godkendelse

                     Særlige bestemmelser

                     »255

                     Ligekædede sommerfugleferomoner

                     Revideret vurderingsrapport (SANCO/2633/2008)

                     Revideret vurderingsrapport (SANCO/2633/2008)

                     1. september 2009

                     31. august 2019

                     DEL A
                     Må kun tillades anvendt som lokkemiddel
                     DEL B
                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om ligekædede sommerfugleferomoner (SANCO/2633/2008), særlig tillæg I og II, som færdigbehandlet i Den Stående Komité for Planter, Dyr, Fødevarer og Foder.
                     Anvendelsesbetingelserne skal omfatte risikobegrænsende foranstaltninger, hvis det er relevant.
                     Anmelderen fremlægger bekræftende oplysninger om:

                                 1)

                                 den genotoksiske profil for aldehydgruppeforbindelser

                                 2)

                                 eksponering af mennesker og miljøet som følge af forskellige måder, hvorpå ligekædede sommerfulgeferomoner er anvendt som et plantebeskyttelsesmiddel i sammenligning med disse feromoners naturlige baggrundsniveau.

                           Ansøgeren forelægger Kommissionen, medlemsstaterne og autoriteten de oplysninger, der er angivet i punkt 1, senest den 31. december 2015 og de oplysninger, der er angivet i punkt 2, senest den 31. december 2016.«